Kanem-Bornu

Kanem-Bornu oli historiallinen valtakunta Afrikassa. Se sijaitsi nykyisten Tšadin ja Nigerian valtioiden alueella. Valtakunta syntyi tuntemattomana ajankohtana Tšadjärven ympärille. 800-luvulta lähtien arabialaiset maantieteilijät alkoivat kutsua valtakuntaa kanem-valtakunnaksi. Kanem-Bornu hajosi vasta vuonna 1893. Suurimmillaan sen alueisiin kuului nykyinen eteläinen Libya, Tšad, Nigeria ja pohjoinen Kamerun. 1200-luvulta lähtien valtakunnan historia on talletettu kuninkaalliseen kronikkaan Diwaniin, jonka saksalainen löytöretkeilijä Heinrich Barth löysi vuonna 1850.

 Aiheesta muualla 
Lange, Dierk: "The Chad region as a crossroads", in: M. Elfasi (Hg.), General History of Africa, vol. III, UNESCO, London 1988, p. 436-460.(englanniksi)

Luokka:Afrikan entiset valtiot
Luokka:Tšadin historia
Luokka:Seulonnan keskeiset artikkelit